text: 73-årig fundet død i Varde å
  08 oktober 2013 kl. 06.12
  En 73-årig mand, som den 25. september forsvandt fra sin bopæl i Varde, er mandag aften fundet død i Varde å.
  Manden blev eftersøgt af politiet med hunde og helikopter. Man fandt hans cykel i Varde midtby, og også Varde å blev gennemgået.
  Mandag aften fik politiet så en henvendelse fra en borger, der i åen nær sportsfiskerklubben på Engdraget havde set noget i vandet.
  Det viste sig at være den 73-årige mand. Manden er identificeret, og der er ingen som helst tegn på, at der skulle være foregået noget kriminelt i forbindelse med hans død.
  